stanford-oval/wikipedia huggingface dataset:
กันต์ กันตถาวร
ผลงาน > พิธีกร > ช่องเวิร์คพอยท์

(2558) พิธีกรรายการ ตอบได้ให้เลย by HILUX REVO
(2558) พิธีกรรับเชิญ รายการ บิ๊กเบนโชว์ ร่วมกับ ชลาทิศ ตันติวุฒิ
(2559) พิธีกรรายการ Bao Young Blood ดนตรีสร้างคุณค่าชีวิต Season 2
(2559 - 2565) พิธีกรรายการ I Can See Your Voice Thailand นักร้องซ่อนแอบ ร่วมกับ สมเกียรติ จันทร์พราหมณ์
(2559 - 2560) พิธีกรรายการ The Mask Singer หน้ากากนักร้อง Season 1
(2559 - 2560) พิธีกรรายการ แฟนพันธุ์แท้ ซูเปอร์แฟน
(2560) พิธีกรรายการ Bao Young Blood ดนตรีสร้างคุณค่าชีวิต Season 3
(2560) พิธีกรรายการ The Mask Singer หน้ากากนักร้อง Season 2
(2560 - 2561) พิธีกรรายการ The Mask Singer หน้ากากนักร้อง Season 3
(2560 - 2561) พิธีกรรายการ Diva Makeover เสียงเปลี่ยนสวย
(2561) พิธีกรรายการ The Mask Singer หน้ากากนักร้อง Season 4
(2561) พิธีกรรายการ The Mask Project A
(2561) พิธีกรรายการ แฟนพันธุ์แท้ 2018
(2561) พิธีกรรายการ The Mask special
(2561 - 2562) พิธีกรรายการ The Mask Line Thai
(2562) พิธีกรรายการ The Mask Line พราง
(2562) พิธีกรรายการ The Mask วรรณคดีไทย
(2562) พิธีกรรายการ 10 Fight 10
(2562) พิธีกรรับเชิญ รายการ คุณพระช่วย ช่วง วรรณคดีไทยใน The Mask
(2562 - 2563) พิธีกรรายการ The Mask Mirror
(2562) พิธีกรรายการ Social Icon Thailand
(2562) พิธีกรรายการ The Mask จักรราศี
(2563) พิธีกรรายการ The Mask งานวัด
(2563) พิธีกรรายการ Fan Wars ดาวปั้นดาว
(2563) พิธีกรรายการ The Mask ลูกไทย
(2563 - 2567) พิธีกรรายการ ร้องข้ามกำแพง (ภายหลังเกิดคดีดิไอคอนกรุ๊ป ได้เปลี่ยนพิธีกรเป็น ศิวัฒน์ โชติชัยชรินทร์)
(2563) พิธีกรรายการ 10 Fight 10 ซีซั่น 2
(2563 - 2564) พิธีกรรายการ Lodi X Next Idol
(2565) พิธีกรรายการ The Two
(2565) พิธีกรรายการ 10 Fight 10 ซีซั่น 3
(2566) พิธีกรรายการ The Masterpiece เวทีบันลือโลก
(2566) พิธีกรรายการ Mask Singer 12
(2566) พิธีกรรายการ I Can See Your Voice Thailand (T-Pop) ร่วมกับ สมเกียรติ จันทร์พราหมณ์
(2566) พิธีกรรายการ แฟนด้อมพันธุ์แท้
(2567) พิธีกรรายการ Genwit อัจฉริยะพันธุ์ใหม่ (ฤดูกาลที่ 1)
(2567) พิธีกรรายการ The Mask Soulmate (ภายหลังเกิดคดีดิไอคอนกรุ๊ป ได้เปลี่ยนพิธีกรเป็น ศิวัฒน์ โชติชัยชรินทร์)
ผลงาน > ภาพยนตร์

2560 รักของเรา The Moment รับบทเป็น กานต์
2561 7days เรารักกัน จันทร์-อาทิตย์ รับบทเป็น แทน
2564 ห้าวเป้งจ๋าอย่าแกงน้อง รับบทเป็น กันต์
รางวัล

หนุ่ม - สาว POP ดาว้องก์ 2003 (เมื่ออายุ 17 ปี โดยได้รับรางวัลคู่กับรถเมล์ คะนึงนิจ จักรสมิทธานนท์)
เสนอชื่อเข้าชิงรางวัลท็อปอวอร์ด 2009 สาขาดาวรุ่งชายยอดเยี่ยมประเภทละครโทรทัศน์ (เข้าชิง)
1 ใน 5 รางวัลนักแสดงสมทบชายยอดเยี่ยม ท็อปอวอร์ด 2012 จากละครเรื่อง ปางเสน่หา
1 ใน 5 รางวัลนักแสดงนำชายยอดเยี่ยม Drama Award 2012 จากละครเรื่อง ปางเสน่หา
1 ใน 5 นักแสดงสมทบชายยอดเยี่ยม Drama Award 2012 จากละครเรื่อง ชิงนาง
1 ใน 5 นักแสดงสมทบชายดีเด่น จากละครเรื่อง ชิงนาง จากงานรางวัลโทรทัศน์ทองคำ ครั้งที่ 27
1 ใน 5 รางวัลผู้แสดงสมทบชายยอดเยี่ยม จากละครเรื่อง บ่วงบาป จากงาน คมชัดลึก อวอร์ด ครั้งที่ 11
รางวัลนาฏราช ครั้งที่ 8 รางวัลพิธีกรยอดเยี่ยม จากรายการ I Can See Your Voice Thailand นักร้องซ่อนแอบ ช่องเวิร์คพอยท์ รับรางวัลเมื่อวันที่ 20 กรกฎาคม 2560
รางวัลมายาอวอร์ด 2017 พิธีกรขวัญใจมหาชน จากรายการ The Mask Singer หน้ากากนักร้อง
รางวัลพิธีกรแห่งปี ไนน์เอ็นเตอร์เทน อวอร์ด 2018
รางวัล  Thailand Headline Person of the Year Awards ปี 2019  สาขา วัฒนธรรมบันเทิง
แหล่งข้อมูลอื่น

กันต์ กันตถาวร ที่เอกซ์ (ทวิตเตอร์)
กันต์ กันตถาวร ที่อินสตาแกรม
กันต์ กันตถาวร ที่เฟซบุ๊ก
| ด ค กแฟนพันธุ์แท้ |
| --- | --- |
ข้อมูลรายปี: 2000 · 2001 · 2002 · 2003 · 2004 ·  2005 · 2006 · 2007 · 2008 · 2012 ·  2013 · 2014 · 2015 · ซูเปอร์แฟน · 2018 · แฟนด้อมพันธุ์แท้
พิธีกร: ปัญญา นิรันดร์กุล · ธีรวัฒน์ อนุวัตรอุดม . แทนคุณ จิตต์อิสระ · เอก ฮิมสกุล · กฤษณ์ ศรีภูมิเศรษฐ์ · กันต์ กันตถาวร
เวิร์คพอยท์ เอ็นเทอร์เทนเมนท์
| ด ค กรางวัลนาฏราช สาขาพิธีกรยอดเยี่ยม |
| --- | --- |
2552-2575:  สัญญา คุณากร (2552)  สรยุทธ สุทัศนะจินดา (2553)  สัญญา คุณากร (2554)  สัญญา คุณากร (2555)  สัญญา คุณากร (2556)  ปัญญา นิรันดร์กุล (2557)  สัญญา คุณากร (2558)  กันต์ กันตถาวร (2559)  สัญญา คุณากร (2560)  สัญญา คุณากร (2561)  สัญญา คุณากร (2562)  กรรชัย กำเนิดพลอย (2563)  สุวิกรม อัมระนันทน์ (2564)  สุวิกรม อัมระนันทน์ (2565)  สุวิกรม อัมระนันทน์ (2566)
กรมแพทย์ทหารเรือ

| กรมแพทย์ทหารเรือ |
| --- | --- |
กรมแพทย์ทหารเรือ
ประเทศ:  ไทย
บทบาท: กิจการแพทย์และพยาบาลกองทัพเรือ:  • การรักษาพยาบาล  • การสุขาภิบาล  • อนามัย ฝึกเหล่าทหารแพทย์
กองบัญชาการ: 504/54 ถนนสมเด็จพระเจ้าตากสิน แขวงบุคคโล เขตธนบุรี กรุงเทพมหานคร 10600
วันสถาปนา: 1 เมษายน พ.ศ. 2433; 134 ปีก่อน (2433-04-01)
ปฏิบัติการสำคัญ: ความไม่สงบในชายแดนภาคใต้ ปฏิบัติการค้นหาและกู้ภัยถ้ำหลวง แผ่นดินไหวและคลื่นสึนามิในเกาะซูลาเวซี พ.ศ. 2561 การระบาดทั่วของโควิด-19  • การระบาดทั่วของโควิด-19 ในประเทศไทย
ผู้บังคับบัญชา
เจ้ากรมแพทย์ทหารเรือ: พลเรือโท ประทีป ตังติสานนท์
ผบ. สำคัญ: พลเรือโท นายแพทย์ ยงยุทธ หรัญโต พลเรือโท สุชีพ ช้างเสวก
กรมแพทย์ทหารเรือ (อักษรย่อ: พร.; อังกฤษ: Naval Medical Department) เป็นหน่วยงานราชการของกองทัพเรือไทย ที่ดำเนินการเกี่ยวกับการแพทย์และการพยาบาล ซึ่งมีเจ้ากรมแพทย์ทหารเรือคนปัจจุบันคือ พลเรือโท ประทีป ตังติสานนท์ ส่วนรองเจ้ากรมแพทย์ทหารเรือ​ประกอบด้วย พลเรือตรี เรวัตร กิจณรงค์ พลเรือตรี กิตตินันท์ งามศิลป์และ พลเรือตรี ปิยวัฒน์ วงษ์วานิช
นอกจากนี้ กรมแพทย์ทหารเรือ ได้ส่งทีมเข้าช่วยเหลือในปฏิบัติการค้นหาและกู้ภัยถ้ำหลวง ร่วมกับหน่วยซีล ที่ซึ่งประสบความสำเร็จ
ประวัติ

กรมแพทย์ทหารเรือได้รับการสถาปนาเมื่อวันที่ 1 เมษายน พ.ศ. 2433 ตามพระราชบัญญัติจัดการกรมยุทธนาธิการ โดยมีชื่อหน่วยคือ "โรงพยาบาลทหารเรือ" ครั้นวันที่ 20 กันยายน พ.ศ. 2459 พระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าฯ ยกฐานะหน่วยเป็น "กรมแพทย์พยาบาลทหารเรือ" ซึ่งฐานะและนามของหน่วยได้รับการปรับปรุงให้เหมาะสมตามยุคสมัย กระทั่งปี พ.ศ. 2493 ได้รับการยกฐานะเป็น "กรมแพทย์ทหารเรือ" สังกัดกองทัพเรือ เรื่อยมาถึงปัจจุบัน
พ.ศ. 2561 พลเรือเอก ลือชัย รุดดิษฐ์ เมื่อครั้งดำรงตำแหน่งรองผู้บัญชาการทหารเรือ ได้ทำหน้าที่เป็นประธานทอดผ้าป่ามหากุศล เพื่อจัดซื้อเครื่องมือแพทย์แก่โรงพยาบาลสมเด็จพระปิ่นเกล้า กรมแพทย์ทหารเรือ
ปี พ.ศ. 2562 พระบาทสมเด็จพระวชิรเกล้าเจ้าอยู่หัว พระราชทานเงิน 2,407,144,487.59 บาท ช่วยโรงพบาบาล 27 แห่ง ซึ่งรวมถึงโรงพยาบาลในสังกัดกรมแพทย์ทหารเรือ เพื่อจัดซื้อเครื่องมือและอุปกรณ์ทางการแพทย์
หน่วยขึ้นตรงกรมแพทย์ทหารเรือ

กองบังคับการ พร.
แผนกธุรการ กองบังคับการ พร.
กองกำลังพล กองบังคับการ พร.
กองแผน กองบังคับการ พร.
กองโครงการและงบประมาณ กองบังคับการ พร.
กองส่งกำลังบำรุง กองบังคับการ พร.
ศูนย์พัฒนาขีดสมรรรถนะ พร.
สำนักงานจริยธรรมการวิจัย กรมแพทย์ทหารเรือ
กองการเงิน พร.
กองสวัสดิการสุขภาพ พร.
กองเวชสารสนเทศ พร.
กองเวชกรรมป้องกัน พร.
กองเวชศาสตร์ใต้น้ำและการบิน พร.
กองส่งกำลังสายแพทย์ พร.
กองสนับสนุน พร.
ศูนย์ทันตกรรม พร.
ศูนย์วิทยาการ พร.
กองวิทยาการ
วิทยาลัยพยาบาลกองทัพเรือ
โรงเรียนนาวิกเวชกิจ
โรงพยาบาลสมเด็จพระปิ่นเกล้า พร.
โรงพยาบาลสมเด็จพระนางเจ้าสิริกิติ์ พร.
โรงพยาบาลทหารเรือกรุงเทพ พร.
หน่วยขึ้นตรงกรมแพทย์ทหารเรือ > หน่วยที่กรมแพทย์ทหารเรือคุมด้านเทคนิค

โรงพยาบาลอาภากรเกียรติวงศ์ ฐท.สส.
โรงพยาบาลฐานทัพเรือสงขลา ทรภ.๒
โรงพยาบาลฐานทัพเรือพังงา ทรภ.๓
โรงพยาบาลโรงเรียนนายเรือ
โรงพยาบาลป้อมพระจุลจอมเกล้า ฐท.กท.
แผนกแพทย์โรงเรียนชุมพลทหารเรือ ยศ.ทร.
แผนกแพทย์สถานีการบิน กองการบินทหารเรือ กร.
กองพันพยาบาล กรมสนับสนุน กองพลนาวิกโยธน นย.
กองพันพยาบาล กรมสนับสนุน สอ.รฝ.
กองร้อยพยาบาล กองสนับสนุนการช่วยรบ กองบัญชาการปัองกันชายแดนจันทบุรี-ตราด
หมวดพยาบาล หน่วยส่งกำลังบำรุง ส่วนสนับสนุน หน่วยเฉพาะกิจนาวิกโยธินภาคใต้
กิจกรรมเพื่อสังคม

พ.ศ. 2556 กรมแพทย์ทหารเรือ ร่วมกับกระทรวงสาธารณสุข เพื่อทำการติดตามผู้สัมผัสสารเบนซีนที่จังหวัดระยอง มารับการตรวจสุขภาพตามมาตรฐานติดต่อกัน 5 ปี หลังพบพนักงานเก็บคราบน้ำมันมีค่าสารดังกล่าวสูง
เดือนกรกฎาคม พ.ศ. 2561 ชุดเวชศาสตร์ใต้น้ำ กรมแพทย์ทหารเรือ เป็นหนึ่งในทีมที่เข้าช่วยเหลือเด็ก ๆ และผู้ช่วยผู้ฝึกสอน ออกจากปฏิบัติการค้นหาและกู้ภัยถ้ำหลวง ร่วมกับหน่วยบัญชาการสงครามพิเศษทางเรือ (หน่วยซีล) จากนั้น ในเดือนตุลาคม กรมแพทย์ทหารเรือได้เป็นหนึ่งในกองกำลังที่เข้าร่วมภารกิจให้การช่วยเหลือ ต่อผู้ประสบภัยจากเหตุแผ่นดินไหวและคลื่นสึนามิในเกาะซูลาเวซี พ.ศ. 2561
ครั้นในเดือนพฤศจิกายน ของปีเดียวกัน ทางกองทัพเรือไทย ได้จัดศูนย์ช่วยเหลือผู้ประสบภัยทางน้ำเนื่องในวันลอยกระทง ประจำปี 2561 โดยศูนย์ดังกล่าวได้จัดส่งกำลังพลและยุทโธปกรณ์จากกองเรือลำน้ำ กองเรือยุทธการ และชุดแพทย์เคลื่อนที่จากกรมแพทย์ทหารเรือ เพื่อช่วยเหลือผู้ประสบภัยใน 3 พื้นที่ รวมถึงในเดือนเดียวกันนี้ โรงพยาบาลสมเด็จพระปิ่นเกล้าได้จัดงานวิ่งการกุศล เพื่อช่วยเหลือผู้ป่วยยากไร้ ที่ขาดแคลนค่าใช้จ่ายส่วนเกินในการผ่าตัด และเพื่อระดมทุนซื้ออุปกรณ์เครื่องมือแพทย์เกี่ยวกับการผ่าตัด
สำหรับเดือนธันวาคม พ.ศ. 2562 ได้มีนักไตรกีฬาหญิง ซึ่งเป็นตัวแทนโรงพยาบาลสมเด็จพระนางเจ้าสิริกิติ์ กรมแพทย์ทหารเรือ ให้การช่วยเหลือข้าราชการอาวุโสที่หัวใจหยุดเต้น ด้วยการนวดหัวใจ แล้วนำส่งโรงพยาบาลได้อย่างปลอดภัย ก่อนที่เธอจะทำการลงแข่งขัน
รางวัลที่ได้รับ

พ.ศ. 2558 : ผลงานด้านสิ่งประดิษฐ์ดีเด่น – จากหุ่นช่วยฝึกทำคลอดเสมือนจริงเคลื่อนย้ายได้ โดยโรงพยาบาลสมเด็จพระปิ่นเกล้า กรมแพทย์ทหารเรือ ในงานนาวีวิจัย 2015
พ.ศ. 2560 : ผลงานด้านสิ่งประดิษฐ์ดีเด่น – จากการพัฒนาหุ่นช่วยฝึกปฏิบัติการช่วยฟื้นคืนชีพ ในงานนาวีวิจัย 2017
พ.ศ. 2560 : รางวัลชมเชยด้านสิ่งประดิษฐ์ – จากไอซีดีปลอดภัยห่างไกลอุบัติการณ์ ในงานนาวีวิจัย 2017
พ.ศ. 2560 : รางวัลชมเชยด้านสิ่งประดิษฐ์ – จากเครื่องดูดเสมหะขนาดพกพา ในงานนาวีวิจัย 2017
พ.ศ. 2560 : รางวัลชมเชยด้านหลักการ – จากสื่อพัฒนาการคิดและการตัดสินใจ ในงานนาวีวิจัย 2017
พ.ศ. 2562 : รางวัลชมเชยด้านสิ่งประดิษฐ์ – จากเครื่องฝึกหัดการช่วยฟื้นคืนชีพและเครื่องกระตุกหัวใจไฟฟ้าชนิดอัตโนมัติ ไทยแลนด์ 4.0 ในงานนาวีวิจัย 2019
พ.ศ. 2562 : รางวัลชมเชยด้านการวิจัยและพัฒนาการทางทหารด้านหลัก – จากมัลติมีเดียเพื่อการศึกษา : การส่งเสริมการเรียนรู้ทางการพยาบาลในศตวรรษที่ 21 ในงานนาวีวิจัย 2019
สิ่งสืบทอด

ตามโรงพยาบาลในสังกัดกรมแพทย์ทหารเรือ ได้มีการปลูกต้นไม้ให้ร่มเงาและความสวยงาม อาทิ ประดู่แดง, ประดู่เหลือง, นนทรี, ปีบ และชมพูพันธุ์ทิพย์ ซึ่งหลายคนให้ความสำคัญต่อกรณีการตัดไม้หวงห้าม
ทำเนียบเจ้ากรมแพทย์ทหารเรือ

นาวาเอก โทมัส เฮเวิด เฮส์ (22 กันยายน พ.ศ. 2444 – 20 ธันวาคม พ.ศ. 2452)
นาวาโท เบอร์เมอร์ (28 พฤศจิกายน พ.ศ. 2453 – 3 กุมภาพันธ์ พ.ศ. 2457)
นาวาตรี หลวงวารีโยธารักษ์ (ชื่น อมรเวช) (3 กุมภาพันธ์ พ.ศ. 2457 – 14 กุมภาพันธ์ พ.ศ. 2457)
พลเรือตรี หม่อมเจ้าถาวรมงคลวงศ์ ไชยันต์ (14 กุมภาพันธ์ พ.ศ. 2457 – 1 มกราคม พ.ศ. 2474)
นาวาโท พระชัยสิทธิเวช (เชย ชัยสิทธิเวช) (1 มกราคม พ.ศ. 2474 – หลังการเปลี่ยนแปลงการปกครอง พ.ศ. 2475)
นาวาเอก หลวงจงเวชศาสตร์ (หลังการเปลี่ยนแปลงการปกครอง พ.ศ. 2475 – 1 พฤษภาคม พ.ศ. 2476)
พลเรือตรี เล็ก สุมิตร (14 ธันวาคม พ.ศ. 2476 – 15 พฤษภาคม พ.ศ. 2489)
พลเรือตรี สงวน รุจิราภา (16 พฤษภาคม พ.ศ. 2489 – 7 กรกฎาคม พ.ศ. 2494)
พลเรือจัตวา หลวงเรืองไวทยวิทยา (21 กรกฎาคม พ.ศ. 2494 – 28 พฤศจิกายน พ.ศ. 2496)
พลเรือตรี หลวงสุวิชานแพทย์ (1 มกราคม พ.ศ. 2498 – 31 ธันวาคม พ.ศ. 2500)
พลเรือตรี กมล ชัมพุนท์พงศ์ (1 มกราคม พ.ศ. 2501 – 31 ธันวาคม พ.ศ. 2502)
พลเรือโท สนิท โปษะกฤษณะ (1 มกราคม พ.ศ. 2503 – 19 ธันวาคม พ.ศ. 2514)
พลเรือโท อรุณ รัตตะรังสี (20 ธันวาคม พ.ศ. 2514 – 30 กันยายน พ.ศ. 2515)
พลเรือโท โกเมท เครือตราชู (1 ตุลาคม พ.ศ. 2515 – 30 กันยายน พ.ศ. 2517)
พลเรือโท ลักษณ์ บุญศิริ (1 ตุลาคม พ.ศ. 2517 – 30 กันยายน พ.ศ. 2519)
พลเรือโท พิริยะ โหตรภวานนท์ (1 ตุลาคม พ.ศ. 2519 – 30 กันยายน พ.ศ. 2521)
พลเรือโท บรรยงค์ ถาวรามร (1 ตุลาคม พ.ศ. 2521 – 30 กันยายน พ.ศ. 2526)
พลเรือโท ฉายแสง ณ นคร (1 ตุลาคม พ.ศ. 2526 – 30 กันยายน พ.ศ. 2527)
พลเรือโท สรวุฒิ วีรบุตร (1 ตุลาคม พ.ศ. 2527 – 30 กันยายน พ.ศ. 2530)
พลเรือโท พนิต ศรียาภัย (1 ตุลาคม พ.ศ. 2530 – 30 กันยายน พ.ศ. 2532)
พลเรือโท ฉันท์ กลกิจโกวินท์ (1 ตุลาคม พ.ศ. 2532 – 30 กันยายน พ.ศ. 2535)
พลเรือโท อรุณ เอื้อไพบูลย์ (1 ตุลาคม พ.ศ. 2535 – 30 กันยายน พ.ศ. 2536)
พลเรือโท ดำรงศักดิ์ เสียงพิบูลย์ (1 ตุลาคม พ.ศ. 2536 – 30 กันยายน พ.ศ. 2539)
พลเรือโท ไพบูลย์ ศรีเทพ (1 ตุลาคม พ.ศ. 2539 – 30 กันยายน พ.ศ. 2542)
พลเรือโท จุติ เฉลิมเตียรณ (1 ตุลาคม พ.ศ. 2542 – 30 กันยายน พ.ศ. 2544)
พลเรือโท วีระจิตต์ ชูจินดา (1 ตุลาคม พ.ศ. 2544 – 30 กันยายน พ.ศ. 2546)
พลเรือโท ยงยุทธ หรัญโต (1 ตุลาคม พ.ศ. 2546 – 30 กันยายน พ.ศ. 2549)
พลเรือโท สุรพล ภูยานนท์ (1 ตุลาคม พ.ศ. 2549 – 30 กันยายน พ.ศ. 2551)
พลเรือโท สุริยา ณ นคร (1 ตุลาคม พ.ศ. 2551 – 30 กันยายน พ.ศ. 2553)
พลเรือโท สุชีพ ช้างเสวก (1 ตุลาคม พ.ศ. 2553 – 30 กันยายน พ.ศ. 2555)
พลเรือโท ชุมพล เทียมชัย (1 ตุลาคม พ.ศ. 2555 – 30 กันยายน พ.ศ. 2556)
พลเรือโท กิติพัฒน์ วัฒนาวงศ์ (1 ตุลาคม พ.ศ. 2556 – 30 กันยายน พ.ศ. 2557)
พลเรือโท พันเลิศ แกล้วทนงค์ (1 ตุลาคม พ.ศ. 2557 – 30 กันยายน พ.ศ. 2558)
พลเรือโท คณิน ชุมวรฐายี (1 ตุลาคม พ.ศ. 2558 – 30 กันยายน พ.ศ. 2560)
พลเรือโท สมคิด ทิมสาด (1 ตุลาคม พ.ศ. 2560 – 30 กันยายน พ.ศ. 2561)
พลเรือโท พรชัย แย้มกลิ่น (1 ตุลาคม พ.ศ. 2561 – 30 กันยายน พ.ศ. 2562)
พลเรือโท วิชัย มนัสศิริวิทยา (1 ตุลาคม พ.ศ. 2562 – 30 กันยายน พ.ศ. 2564)
พลเรือโท ชลธร สุวรรณกิตติ (1 ตุลาคม พ.ศ. 2564 – 30 กันยายน พ.ศ. 2566)
พลเรือโท ณัฐ อิศรางกูร ณ อยุธยา​ (1 ตุลาคม พ.ศ. 2566 – ปัจจุบัน)
ยศทหารเป็นยศขณะดำรงตำแหน่งและในวงเล็บเป็นระยะเวลาที่ดำรงตำแหน่ง
แหล่งข้อมูลอื่น

เว็บไซต์ทางการ
กรมแพทย์ทหารเรือ ที่เฟซบุ๊ก
ชุดปฏิบัติการแพทย์ฉุกเฉิน กรมแพทย์ทหารเรือ
สะพานเทพหัสดิน

| สะพานเทพหัสดิน |
| --- | --- |
พิกัด: 13°29′10″N 101°00′14″E﻿ / ﻿13.4862°N 101.0039°E﻿ / 13.4862; 101.0039
เส้นทาง:  ถนนเทพรัตน กม. 50+500
ข้าม: แม่น้ำบางปะกง
ที่ตั้ง: ตำบลท่าข้าม อำเภอบางปะกง จังหวัดฉะเชิงเทรา
ชื่อทางการ: สะพานเทพหัสดิน
ชื่ออื่น: สะพานบางปะกง
ตั้งชื่อตาม: พระยาเทพหัสดิน
เหนือน้ำ: สะพานทางหลวงพิเศษหมายเลข 
ท้ายน้ำ: อ่าวไทย
ข้อมูลจำเพาะ
ประเภท:  • สะพานหมุน (Swing Bridge) (สะพานเดิมและสะพานใหม่ 1)  • สะพานแบบคานคอนกรีตอัดแรงรูปตัวไอ (ทั้ง 4 สะพานปัจจุบัน)
วัสดุ: คอนกรีตเสริมเหล็ก
ความยาว: 340 เมตร (สะพานเดิม) 417 เมตร (สะพานใหม่ 1)
ความกว้าง: 6.08 เมตร (สะพานเดิม)
ประวัติ
ผู้สร้าง: บริษัท สง่าพาณิชย์ (สะพานเดิม)
วันเริ่มสร้าง: 28 ตุลาคม พ.ศ. 2492
งบก่อสร้าง: 6.124 ล้านบาท
วันเปิด: 12 เมษายน พ.ศ. 2494
สร้างใหม่:  • กันยายน พ.ศ. 2512 (สะพานที่ 1)  • พ.ศ. 253X (สะพานที่ 2)  • 1 เมษายน พ.ศ. 2539 (สะพานที่ 3)  • พ.ศ. 2542-2543 (สะพานที่ 4)
ที่ตั้ง
th
สะพานเทพหัสดิน (อังกฤษ: Thephasadin Bridge) เป็นสะพานข้ามแม่น้ำบางปะกง ตั้งอยู่ในพื้นที่ ตำบลท่าข้าม อำเภอบางปะกง จังหวัดฉะเชิงเทรา เป็นสะพานข้ามแม่น้ำบางปะกงแห่งแรกที่ถูกสร้างขึ้น ซึ่งเป็นส่วนหนึ่งของถนนเทพรัตน (ทางหลวงหมายเลข 34) ขนาด 10 ช่องจราจร ปัจจุบันอยู่ในความดูแลของกรมทางหลวง
ประวัติ

สะพานเทพหัสดิน เดิมเป็นส่วนหนึ่งของถนนสุขุมวิท ตามนโยบายการสร้างทางหลวงเชื่อมโยงจังหวัดชายทะเลฝั่งตะวันออกเข้าถึงกัน ใน “แผนการทางหลวงแผ่นดินทั่วราชอาณาจักร พ.ศ. 2479” ซึ่งถนนสุขุมวิทนั้นอยู่ภายใน "โครงการตัดถนนเลียบชายฝั่งทะเลตะวันออก" มีระยะเวลาโครงการตั้งแต่ พ.ศ. 2479 - 2497 ระยะเวลารวม 18 ปี เริ่มต้นกิโลเมตรที่ 0 ที่อนุสาวรีย์ประชาธิปไตย และถึงปลายทางคืออำเภอเมืองตราดที่กิโลเมตรที่ 400 โดยกำหนดให้สะพานเทพหัสดินนั้นอยู่ในกิโลเมตรที่ 80
ประวัติ > สะพานเดิม

ช่วงก่อนที่จะสร้างสะพานเทพหัสดิน วิธีสัญจรข้ามแม่น้ำบางปะกงช่วงถนนสุขุมวิทในอดีตนั้นใช้การโดยสารแพขนานยนต์ในการขนส่งยานพาหนะข้ามทั้งสองฝั่งของเส้นทาง หรืออ้อมไปใช้เส้นทางบริเวณอำเภอเมืองฉะเชิงเทราซึ่งใช้ระยะทางในการข้ามแม่น้ำที่ใกล้กว่า โดยสะพานเทพหัสดินเริ่มต้นก่อสร้างเมื่อวันที่ 28 ตุลาคม พ.ศ. 2492 ดำเนินการก่อสร้างโดย บริษัท สง่าพาณิชย์ ใช้งบประมาณในการก่อสร้างประมาณ 6,124,000 บาท มีความยาว 340 เมตร ช่องจราจรกว้าง 6 เมตร ประกอบกับทางเท้า 2 ข้าง กว้างข้างละ 0.04 เมตร ความกว้างรวม 6.08 เมตร และมีตอม่อรองรับสะพาน 25 ตัน โครงสร้างเป็นสะพานคอนกรีตเสริมเหล็ก สามารถรับน้ำหนักได้ตามมาตรฐานของสหรัฐอเมริกา ตรงกลางสะพานมีแกนหมุนสามารถเปิดให้เรือสามารถสัญจรผ่านได้ในรูปแบบของสะพานหมุน (Swing bridge) เปิดใช้งานในวันที่ 12 เมษายน พ.ศ. 2494 และตั้งชื่อว่าสะพานเทพหัสดิน เพื่อเป็นเกียรติแด่ผู้เสนอต่อคณะรัฐมนตรีเพื่อก่อสร้างสะพาน คือ พระยาเทพหัสดิน (ผาด เทพหัสดิน ณ อยุธยา) ซึ่งดำรงตำแหน่งรัฐมนตรีว่าการกระทรวงคมนาคมในสมัยของรัฐบาลจอมพล แปลก พิบูลสงครามในขณะนั้น
หลังจากเปิดใช้งานมาได้ระยะหนึ่ง เนื่องจากต้นทุนการสร้างสะพานที่สูงมากในขณะนั้น จึงมีการตั้งด่านเก็บค่าผ่านทางเพื่อเก็บค่าธรรมเนียมการใช้งานสะพานเมื่อวันที่ 1 มกราคม พ.ศ. 2498 และยกเลิกการเก็บค่าธรรมเนียมเมื่อปี พ.ศ. 2504 หลังจากคุ้มค่ากับงบประมาณค่าก่อสร้างแล้ว
ปัจจุบันตัวสะพานเทพหัสดินเดิมถูกใช้งานเป็นท่าเรือในการขึ้นลงเรือของชาวประมง และผู้ที่ชื่นชอบการตกปลามักจะมาใช้ตัวสะพานที่เหลือดังกล่าวในการตกปลา ตัวโครงสร้างนั้นอยู่ภายใต้การดูแลของเทศบาลตำบลท่าข้าม ซึ่งจากอายุการใช้งานที่ยาวนานจึงมีการทรุดตัว อาจมีการพิจารณางดใช้งานและรื้อถอน เนื่องจากในอนาคตกระทรวงคมนาคมมีโครงการจะสร้างสะพานข้ามแม่น้ำบางปะกงอีกเส้นทางในบริเวณดังกล่าว
ประวัติ > สะพานสร้างใหม่

หลังจากสร้างสะพานเทพหัสดินเดิมไประยะหนึ่ง ได้มีการสร้างสะพานขึ้นมาคู่ขนานกับสะพานเทพหัสดินเดิม เพื่อรองรับการจราจรที่เพิ่มมากขึ้น จนกระทั่งสะพานเดิมชำรุดทรุดโทรมจนไม่สามารถใช้งานได้ จึงได้นำชื่อมาใช้กับสะพานที่ก่อสร้างขึ้นมาใช้งานในภายหลัง ประกอบไปด้วย
สะพานที่ 1 ขาออกมุ่งหน้าชลบุรี ช่องทางหลัก 2 ช่องจราจร เดิมสามารถหมุนแกนเปิดให้เรือแล่นผ่านได้ (Swing bridge) แบบเดียวกับสะพานดั้งเดิม ประกอบทางหลวงสายกรุงเทพฯ - ศรีราชา (บางนา - ตราด ปัจจุบัน) สร้างขึ้นมาข้างสะพานเทพหัสดินเดิม มีความยาว 417 เมตร โดยตรงกลางของสะพานสามารถหมุนเพื่อเปิดให้เรือใหญ่สามารถแล่นผ่านสะพานได้ เปิดใช้งานเมื่อเดือนกันยายน พ.ศ. 2512 หลังการเปิดใช้งานอย่างเป็นทางการของทางหลวงสายกรุงเทพฯ - ศรีราชาเมื่อวันที่ 25 สิงหาคม พ.ศ. 2512
สะพานที่ 2 ขาเข้ามุ่งหน้ากรุงเทพฯ ช่องทางคู่ขนาน 2 ช่องจราจร เดิมสามารถเปิดให้เรือแล่นผ่านได้ คาดว่าสร้างใหม่เมื่อ พ.ศ. 253X
สะพานที่ 3 ขาออกมุ่งหน้าชลบุรี ช่องทางคู่ขนาน 3 ช่องจราจร มีข้อความระบุไว้บนราวสาะพานว่า 1 เมษายน พ.ศ. 2539
สะพานที่ 4 ขาเข้ามุ่งหน้ากรุงเทพฯ ช่องทางหลัก 3 ช่องจราจร สร้างขึ้นพร้อมกับทางพิเศษบูรพาวิถีในช่วงเวลาประมาณปี พ.ศ. 2542 - 2543 ดังที่ปรากฎในภาพระหว่างการก่อสร้างช่วงดังกล่าว ยังมีสะพานข้ามแม่น้ำบางปะกงเพียง 3 สะพาน โดยตัวสะพานอยู่ในช่วงที่ 7 บางปะกง - ชลบุรี ของทางพิเศษบูรพาวิถี ซึ่งเปิดให้บริการเมื่อวันที่ 7 กุมภาพันธ์ พ.ศ. 2543
ปัจจุบัน

ในปัจจุบัน สะพานเทพหัสดินนั้นเป็นสะพานสำหรับถนนเทพรัตน (ทางหลวงแผ่นดินหมายเลข 34) โครงสร้างปัจจุบันถูกปรับปรุงให้ไม่สามารถหมุนเปิดให้เรือผ่านได้แล้ว โดยเป็นสะพานในรูปแบบของคานคอนกรีตอัดแรงรูปตัวไอ (I Girder) รองรับช่องทางจราจรจำนวน 10 ช่องจราจร จากทั้ง 4 สะพาน ขนาบกันไป แบ่งเป็น
ขาออกมุ่งหน้าชลบุรี
ช่องทางหลัก 2 ช่องจราจร
ช่องทางคู่ขนาน 3 ช่องจราจร
ขาเขามุ่งหน้ากรุงเทพมหานคร
ช่องทางหลัก 3 ช่องจราจร
ช่องทางคู่ขนาน 2 ช่องจราจร
โดยมีทางพิเศษบูรพาวิถีซ้อนอยู่ด้านบนบริเวณเกาะกลางถนน
การสัญจรทางน้ำนั้น ปัจจุบันสะพานที่ 1 และ 2 ไม่สามารถหมุนเปิดให้เรือผ่านได้แล้ว แต่ยังคงมีการสัญจรทางน้ำผ่านใต้สะพานอยู่ในช่วงเวลาน้ำลงโดยเรือโป๊ะลำเลียงสินค้า เพื่อเข้าไปรับส่งสินค้าระหว่างอ่าวกรุงเทพและท่าเรือบ้านโพธิ์ ตำบลสนามจันทร์ อำเภอบ้านโพธิ์ จังหวัดฉะเชิงเทรา ซึ่งเป็นท่าเรือของเอกชน
โทรมาตร

สะพานเทพหัสดิน มีการติดตั้งระบบโทรมาตรโดยกรมชลประทาน ชื่อว่า สถานีโทรมาตรพานทอง ซึ่งเป็นหนึ่งในโทรมาตรของลุ่มน้ำบางปะกง สามารถตรวจวัดระดับน้ำ ค่าความเค็ม ค่าออกซิเจน ค่าความเป็นกรด-ด่าง และค่า ORP ได้ เป็นการติดตั้งเพื่อใช้ในการเก็บข้อมูลเพื่อใช้เตือนภัยและใช้พยากรณ์น้ำในลุ่มน้ำบางปะกง
ความเชื่อ

สะพานเทพหัสดิน ถูกพูดถึงในอีกแง่มุมว่าเป็นสะพานที่มีอาถรรพ เนื่องจากมีคนมักจะมากระโดดสะพานเพื่อฆ่าตัวตายลงไปในแม่น้ำบางปะกง โดยหลายคนทั้งผู้ที่สัญจรผ่านไปมา ผู้ถูกช่วยเหลือ และผู้รอดชีวิตจากการกระโดดสะพานเล่าตรงกันว่าพบเห็นหญิงสาว บ้างบอกว่าชุดสีแดง บ้างบอกว่าชุดสีขาว นั่งอยู่บนราวสะพาน หรือยืนอยู่บริเวณสะพาน และกวักมือเรียกให้ตนตามไป ก่อนจะมีพลเมืองดีมาช่วยเหลือหรือรู้สึกตัวเมื่อจมลงไปในแม่น้ำแล้ว ซึ่งเจ้าหน้าที่ตำรวจ และอาสาสมัครกู้ภัยระบุว่าบริเวณสะพานดังกล่าวมีผู้มาฆ่าตัวตายอยู่บ่อยครั้ง จนกระทั่งมีการนิมนต์พระสงฆ์มาทำพิธีต่าง ๆ ตามความเชื่อ
นอกจากนี้ยังมีการนำประเด็นความเชื่อดังกล่าวไปพูดคุยในรายการโหนกระแส ออกอากาศทางช่อง 3 เอชดี เมื่อวันที่ 28 สิงหาคม พ.ศ. 2562 และเชิญพระสงฆ์ คนในพื้นที่และอาสาสมัครกู้ภัยในพื้นที่เข้ามาร่วมพูดคุยถึงประเด็นดังกล่าว
ในขณะเดียวกันได้มีผู้ที่อยู่อาศัยอยู่บริเวณสะพานเทพหัสดินได้ออกมาโต้แย้งถึงความเชื่อดังกล่าว ว่าตนอาศัยอยู่ในบริเวณดังกล่าวมาเกือบ 24 ปี ไม่เคยพบเห็นเหตุการณ์อย่างที่มีการบอกเล่า รวมถึงบุคคลอื่น ๆ ที่มาอยู่อาศัยบริเวณใกล้เคียงและใต้สะพาน รวมถึงตำนานต่าง ๆ ทั้งผีชุดแดง และการให้ผีมาช่วยสร้างสะพานในสงครามโลกครั้งที่ 2 ซึ่งสะพานสร้างขึ้นหลังสิ้นสุดสงครามหลายปีแล้ว โดยผู้ที่อยู่อาศัยในพื้นที่ใกล้เคียงและชอบมาตกปลาอยู่เป็นประจำบนสะพานก็ได้ให้ความเห็นว่าตนตกปลาอยู่บริเวณนี้มา 30 ปี อาจจะมีคนมาคิดฆ่าตัวตายที่นี่บ่อยก็จริง แต่ไม่เคยประสบหรือพบเรื่องราวลี้ลับตามที่มีการบอกเล่ากันเลยสักครั้ง
กลไกการทำงานของสะพานเทพหัสดินเดิม (พ.ศ. 2494) และสะพานเทพหัสดินที่สร้างใหม่สะพานที่ 1 (พ.ศ. 2512)
ประเทศซานมารีโนในการประกวดเพลงยูโรวิชัน

| ประเทศซานมารีโนในการประกวดเพลงยูโรวิชัน |
| --- | --- |
   
สถานีโทรทัศน์ที่เข้าร่วม: ราดีโอเตเลวีซีโอเนเดลลาเรปุบลีกาดีซานมารีโน (เอสเอ็มอาร์ทีวี)
สรุปผลการเข้าร่วม
การเข้าร่วม: 14 (รอบชิงชนะเลิศ 3 ครั้ง)
การเข้าร่วมครั้งแรก: ค.ศ. 2008
อันดับสูงสุด: ที่ 19 (ค.ศ. 2019)
 ประวัติการเข้าร่วม 2008 2009 2010 2011 2012 2013 20142015 2016 2017 2018 2019 2020 20212022 2023 2024 
ลิงก์ภายนอก
หน้าเว็บซานมารีโนใน Eurovision.tv 
 สำหรับการประกวดครั้งล่าสุด ดูที่ ประเทศซานมารีโนในการประกวดเพลงยูโรวิชันปี 2024
ประเทศซานมารีโนได้เข้าร่วมการประกวดเพลงยูโรวิชันทั้งหมด 14 ครั้ง โดยเข้าร่วมครั้งแรกในการแข่งขันปี 2008 และเข้าร่วมครั้งต่อไปในปี 2011 จนถึงปัจจุบัน โดยมีราดีโอเตเลวีซีโอเนเดลลาเรปุบลีกาดีซานมารีโน (เอสเอ็มอาร์ทีวี) เป็นสถานีโทรทัศน์ประจำชาติที่เข้าร่วม ตั้งแต่การเข้าร่วมการแข่งขัน ซานมารีโนไม่ได้มีการส่งเพลงเข้าประกวดเพียงสองครั้งในการประกวดปี 2009 และ 2010 ด้วยปัญหาทางด้านการเงินของสถานีโทรทัศน์และประเทศ แม้ว่าจะไม่สามารถผ่านการคัดเลือกในการประกวดสี่ครั้งแรก แต่ก็สามารถผ่านเข้าสู่รอบชิงชนะเลิศเป็นครั้งแรกในการประกวดปี 2014 วาเลนตีนา โมเนตตาเป็นตัวแทนของซานมารีโนในปี 2012 2013 และ 2014 นับเป็นผู้เข้าประกวดคนแรกที่เข้าร่วมการประกวดแข่งขันติดต่อกันถึงสามครั้งนับตั้งแต่ทศวรรษ 1960 ต่อมาในปี 2019 แซร์ฮัตผ่านเข้าสู่รอบชิงชนะเลิศ ซึ่งถือเป็นครั้งที่สองที่ของประเทศ และยังเป็นผลงานที่มีผลการประกวดที่ดีที่สุดของซานมารีโนจนถึงปัจจุบัน โดยได้รับอันดับที่ 19 ภายหลังการยกเลิกการแข่งขันปี 2020 เนื่องจากการระบาดทั่วของโควิด-19 ในทวีปยุโรป เซนิต ตัวแทนซานมารีโนในการแข่งขันปีนั้นได้รับเลือกให้เป็นแทนซานมารีโนในการแข่งขันครั้งต่อไป โดยสามารถผ่านเข้ารอบชิงชนะเลิศ เป็นครั้งแรกที่ซานมารีโนผ่านเข้ารอบชิงชนะเลิศในการประกวดสองครั้งติดต่อกัน
โดยส่วนมากผู้แทนประเทศจะถูกคัดเลือกภายในโดยเอสเอ็มอาร์ทีวี แม้จะเคยใช้การประกวดระดับประเทศแล้วถึงห้าครั้ง ได้แก่ “1อิน360” สำหรับปี 2018 “ดิจิทัลแบตเทิล” สำหรับปี 2020 และ “อูนาโวเชแปร์ซานมารีโน” ตั้งแต่ปี 2022 เป็นต้นมา ซานมารีโนเป็นประเทศเดียวที่ไม่ได้จัดให้มีการลงคะแนนของผู้ชมผ่านทางโทรทัศน์ เนื่องจากซานมารีโนใช้เครือข่ายโทรศัพท์ของอิตาลี และผู้ลงคะแนนทางโทรทัศน์ที่มีศักยภาพนั้นมีจำนวนน้อย ไม่ตรงตามหลักเกณฑ์การลงคะแนนขั้นต่ำที่กำหนดไว้โดยสหภาพการแพร่สัญญาณวิทยุและโทรทัศน์แห่งยุโรป (อีบียู)
ภาพรวม

| --- | --- |

◁: อันดับสุดท้าย
X: เพลงที่ได้รับเลือกแต่ไม่ได้เข้าร่วมประกวด 
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |

| ปี | ศิลปิน | เพลง | ภาษา | รอบชิงชนะเลิศ | รอบชิงชนะเลิศ | รอบรองชนะเลิศ | รอบรองชนะเลิศ |
| ปี | ศิลปิน | เพลง | ภาษา | อันดับ | คะแนน | อันดับ | คะแนน |
| 2008 | มีโอดีโอ | "กอมปลิเซ" | อิตาลี | ตกรอบ | ตกรอบ | 19 ◁ | 5 |
| 2011 | เซนิต | "สแตนบาย" | อังกฤษ | ตกรอบ | ตกรอบ | 16 | 34 |
| 2012 | วาเลนตีนา โมเนตตา | "เดอะโซเชียลเน็ตเวิร์กซอง (โอ โอ – อะ – โอ โอ)" | อังกฤษ | ตกรอบ | ตกรอบ | 14 | 31 |
| 2013 | วาเลนตีนา โมเนตตา | "กรีซาลีเด (โวลา)" | อิตาลี | ตกรอบ | ตกรอบ | 11 | 47 |
| 2014 | วาเลนตีนา โมเนตตา | "เมย์บี" | อังกฤษ | 24 | 14 | 10 | 40 |
| 2015 | อานิตา ซีมอนชีนีและมีเกเล แปร์นีโอลา | "เชนออฟไลต์ส" | อังกฤษ | ตกรอบ | ตกรอบ | 16 | 11 |
| 2016 | แซร์ฮัต | "ไอดิดดึนต์โนว์" | อังกฤษ | ตกรอบ | ตกรอบ | 12 | 68 |
| 2017 | วาเลนตีนา โมเนตตาและจิมมี วิลสัน | "สปิริตออฟเดอะไนต์" | อังกฤษ | ตกรอบ | ตกรอบ | 18 ◁ | 1 |
| 2018 | เจสสิกา feat. เจนนิเฟอร์ เบรนนิง | "ฮูวีอาร์" | อังกฤษ | ตกรอบ | ตกรอบ | 17 | 28 |
| 2019 | แซร์ฮัต | "เซย์นานานา" | อังกฤษ | 19 | 77 | 8 | 150 |
| 2020 | เซนิต | "ฟรีกกี!" | อังกฤษ | การแข่งขันถูกยกเลิก X | การแข่งขันถูกยกเลิก X | การแข่งขันถูกยกเลิก X | การแข่งขันถูกยกเลิก X |
| 2021 | เซนิต | "อาเดรนาลีนา" | อังกฤษ | 22 | 50 | 9 | 118 |
| 2022 | อาชิลล์ เลาโร | "สตริปเปอร์" | อิตาลี อังกฤษ | ตกรอบ | ตกรอบ | 14 | 50 |
| 2023 | ปิกเวดแจ็กส์ | "ไลก์แอนแอนิมอล" | อังกฤษ | ตกรอบ | ตกรอบ | 16 ◁ | 0 |
| 2024 | เมการา | "11:11" | สเปน อิตาลี | ตกรอบ | ตกรอบ | 14 | 16 |
| 2025 | กาบรี ปอนเต | "ตุตตาลีตาลีอา" | อิตาลี | รอประกาศ † | รอประกาศ † | รอประกาศ † | รอประกาศ † |
สมุดภาพ

วาเลนตีนา โมเนตตาในโคเปนเฮเกน (ค.ศ. 2014)
อานิตา ซีมอนชีนีและมีเกเล แปร์นีโอลาในเวียนนา (ค.ศ. 2015)
แซร์ฮัตในสต็อกโฮล์ม (ค.ศ. 2016)
วาเลนตีนา โมเนตตาและจิมมี วิลสันในเคียฟ (ค.ศ. 2017)
เจสสิกาและเจนนิเฟอร์ เบรนนิงในลิสบอน (ค.ศ. 2018)
แซร์ฮัตในเทลอาวีฟ (ค.ศ. 2019)
อาชิลล์ เลาโรในตูริน (ค.ศ. 2022)
ปิกเวดแจ็กส์ในลิเวอร์พูล (ค.ศ. 2023)
เมการาในมัลเมอ (ค.ศ. 2024)
ดูเพิ่ม

ประเทศซานมารีโนในการประกวดเพลงจูเนียร์ยูโรวิชัน